Käibemaksu välja petmise skeem kullaäris on lihtne ja tuttav: varastatud või eraisikutelt ja välismaalt ostetud kuld, välja arvatud maksuvaba investeerimiskuld, müüakse Eestis valdavalt kolmele suurele kokkuostjale, tehing toimub koos käibemaksuga, mida kauba müüja ei deklareeri üldse, deklareerib võltsitult või jättab lihtsalt deklareeritud maksu tasumata. Kasutatakse ohtralt tankistfirmasid ja -isikuid. Kulla kokkuostjad ja välismaale eksportijad taotlevad  omakorda riigilt tagasi enammakstud käibemaksu, mida riik pole aga teiselt tehingu osapoolelt kätte saanudki. Lisaks maksupettusele on sageli tuvastamatu kulla päritolu - fiktiivsete tehingutega on loodud pikk ahel, mis ühel hetkel katkeb. Tegemist võib tihtipeale olla varastatud või mitmendat ringi kaubeldava kullaga.